شیخ‌الاسلام مولانا عبدالحمیدا ماں یک بیانیه اِے سعودی‌عربِ ملکِ نوکیں بمب‌تراکی خاصکار مدینه منوره ئَے په ترندی اِیر جتنت و محکوم کرتنت.
په واجه مولانا عبدالحمیدِ کارگِس/دفترِ هال‌رسانی سایتِ هالا مولانا عبدالحمیدا اِے تروریستی حمله زشت و رڈیں حمله زانتگنت و گوں ترندی اِیرجتگنت.
?واجهِ بیانه‌ِیِ اصلی متن و سیاهگ اِشنت:
بسم‌الله الرحمن الرحیم
قال رسول الله صلی‌الله‌علیه‌وسلم: «من أخاف أهلَ المدينةِ أخافه الله عز وجل، وعليه لعنةُ اللهِ والملائكةِ والناسِ أجمعين، لا يقبلُ اللهُ منه يومَ القيامة صرفاً ولا عَدْلاً». (رواه أحمد والنسائي في الكبرى برجال الصحيح، والطبراني في الكبير أيضاً) رجانک: هرکس مدینه‌‌یِ مردماں بترسینیت، الله تعالا آئیا ترسینیت، و اللهِ لعنت، فرشته و تمامیں مردمانی لعنت آئیا سرا باتنت. الله تعالا قیامت روچا چه چوشیں کسے هچ توبه و بدلے قبول نکنت.
اپسوز اِنت که مرچی نازانتی و جهالت هماجاها رستگ که رمضانِ روچ و عیدِ وهدا با ارزشتریں جاگه که وحیِ اِیر آیگِ جاه اِنت و تمامیں مسلمانانی دلا جاهی هست، بے رحمیں تروریستی حمله یانی آماچ بیت.
اِے دل‌تراش و تکان دیوکیں حادثه‌یا مسلمانانی دل ٹپی کرت و تمامیں مسلمانانی هژم و بے‌زاری ئی پاد کنائینت.
من، گوں ترندی اِے پلیت و رِڈّیں جنایتا اِیرجنان و گوشاں وهدے که «حرمین شریفین» که امانِ جاه اَنت، اوداں امنیت مبیت، دگه جاهاں هں امنیت نبیت. لازم اِنت که اسلامی ملک و تمامیں جهانی چاگرد گوں ترندرویانی ریشگِ درگیجگا آیانا سِند اَنت اگه نه دنیایِ گیشتر ناامن بیگِ انتظارا کشَّنت.
✍?(مولانا) عبدالحمید
زاهدانِ جمعه‌یِ پیشنماز